
Polgármesterétől

2241 Sülysáp, Szent István tér 1.

Telefon, fax: (06-29) 435-001, (06-29) 435-003

NYILVÁNOS
Szám: 4869-13/2011
Előterjesztést készítette: Tóth Krisztina jegyző
Előterjesztés elkészítésének időpontja: 2011. augusztus 8.
Előterjesztést véleményezi: PTÜB
Döntés módja: nyílt szavazás, egyszerű szótöbbség 
Mellékletek: árajánlat (előterjesztéshez cstolva)
E L Ő T E R J E S Z T É S

Sülysáp Nagyközség Önkormányzata Képviselő-testületének
2011. augusztus 18-án tartandó munkaterv szerinti ülésére

11. napirendhez

Tárgy: Könyvvizsgáló megbízása az Önkormányzat 2011. költségvetési évére  
Tisztelt Képviselő-testület!
Önkormányzatunk 2008. óta kötelezett könyvvizsgálatra, ugyanis a helyi önkormányzatokról szóló 1990. évi LXV. törvény 92/A. § (2) bekezdése kimondja, hogy a helyi önkormányzat, ha az előző évben a teljesített kiadásainak összege meghaladta a 300 millió forintot és hitelállománnyal rendelkezik vagy hitelt vesz fel, köteles az (1) bekezdésben foglaltakat a hitelfelvétel évétől a hiteltörlesztés utolsó évéig bezárólag évente könyvvizsgálóval felülvizsgáltatni és közzétenni.

2008-ban hat költségvetési minősítéssel rendelkező könyvvizsgálót kerestünk meg e célból, amire válaszul mindössze két árajánlatot kaptunk. A kedvezőbbet Baloghné Kovács Magdolna szentmártonkátai székhelyű könyvvizsgáló adta, így őt bíztuk meg a feladattal. 
Az azóta eltelt három költségvetési évben Baloghné Kovács Magdolna emelés nélkül fenntartotta a 2008-as, 650.000 Ft + áfa összegű árajánlatát, emellett igen jó munkakapcsolata alakult ki a Polgármesteri Hivatallal, melynek során megbizonyosodhattunk hozzáértéséről is, így megbízása folyamatos volt.

Miután a 2011. költségvetési évre vonatkozó ajánlatában szintén nem emel díjat, javaslom ismételt megbízását a könyvvizsgálói feladatok elvégzésére. 
…/2011. (VIII. 18.) ÖKT határozati javaslat

Sülysáp Nagyközség Önkormányzatának Képviselő-testülete – tekintettel a helyi önkormányzatokról szóló 1990. évi LXV. törvény 92/A. § (2) bekezdésére – 

1./ az Önkormányzat 2011. évi költségvetési évre vonatkozó könyvvizsgálati feladatainak ellátásával Baloghné Kovács Magdolna költségvetési minősítésű bejegyzett könyvvizsgálót (lakcíme: 2254 Szentmártonkáta, Szecsői út 48.) bízza meg, az árajánlata szerinti 650.000 Ft + áfa megbízási díjért,
2./ felkéri és felhatalmazza a Polgármestert a vonatkozó szerződés megkötésére.

Határidő: azonnal
Felelős: polgármester

Sülysáp, 2011. augusztus 8.

Horinka László s.k.

